Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi israelilaista puukotettiin eilen -
erillisissä palestiinalaisiskuissa Tel Avivissa ja Länsirannalla.
Pääministeri Netanjahu haastoi Israelin arabeja, -
jotka osoittavat mieltä Israelia vastaan, -
muuttamaan Länsirannalle tai Gazaan.
Palestiinalaismies puukotti israelilais- sotilaan Tel Avivin juna-aseman luona.
Israelin-vastainen väkivalta on herättänyt huolta -
uudesta palestiinalaisten väkivaltaisesta kansannoususta.
Poliisin mukaan sotilasta puukotettiin useaan kertaan.
Epäilty puukottaja on Länsirannan Nablusin palestiinalaisasukas.
Sotilas vietiin ambulanssilla sairaalaan mutta hän kuoli haavoihinsa.
Toinen palestiinalainen tappoi puukolla israelilaisnaisen -
ja haavoitti kahta muuta yöllä Länsirannalla.
Poliisin tiedottajan mukaan palestiinalainen ryntäsi autosta -
puukottamaan kolmea ihmistä juutalaisasutus Alon Shvutin laidalla.
Hän tappoi naisen. Vartija ampui puukottajaa ja tämä haavoittui.
Yksi haavoittuneista ja puukottaja tuo- tiin Jerusalemin Hadassah-sairaalaan.
Meille tuotiin juuri kaksi uhria.
Toista on puukotettu vatsaan ja hänen tilaansa arvioidaan parhaillaan.
Hän vaikuttaa vakavasti haavoittu- neelta. Myös terroristi tuotiin tänne.
Hän sai ampumahaavan rintaan. Hänen tilaansa arvioidaan parhaillaan.
Palestiinalaisryhmä Islamilainen jihad -
ylisti Länsirannan puukotusiskua ja sanoi olevansa vastuussa siitä.
Kansainvälisesti tunnustetun terroristiryhmän johtaja Shihab -
sanoi sitä kostoiskuksi siitä, -
kun Israelin poliisi tappoi Israelin arabin Kfar Kanan kylässä.
Poliisi ampui Khayr al-Din al-Hamdanin lauantaina -
tämän hyökättyä poliiseja vastaan, -
kun nämä tulivat pidättämään miehen sukulaista Kfar Kanaan.
Islamilainen jihad ylistää näitä sankaritekoja.
Pidämme niitä normaalina reaktiona Israelin rikoksia vastaan -
al-Aksan suhteen ja Jerusalemissa asuvien kansalaistemme suhteen.
Nämä teot ovat normaali reaktio viimeisimpään rikokseen, -
jossa Khayr al-Din al-Hamdan tapettiin vuonna 1948 miehitetyllä maalla.
Israelilaiset olivat huolissaan väkivallan äkillisestä kasvusta -
puukotusiskujen jäljiltä.
Tilanne on kuin aikapommi. Ei voi tietää, missä käy seuraavaksi jotain, -
Tel Avivissa, Jerusalemissa, etelässä, pohjoisessa...
Tilanne kattaa koko maan.
Asia pitää käsitellä viisaammin, koska nykytilanne ei ole ideaali.
Eilisen tapahtumat aiheuttavat vähän pelkoa.
Olen menettänyt luottamukseni. Toivon, että kaikki muuttuu hyväksi -
ja palaa ennalleen ja että saamme olla turvassa omassa maassamme.
Ryhmä oikeistolaisia osoitti mieltä eilen Jerusalemissa.
He vaativat hallitusta ottamaan tiukemman linjan -
palestiinalaishyökkääjiä vastaan. He heiluttivat Israelin lippuja -
ja huusivat: "Hallitus näkee harhoja. Sementtipalikat eivät auta."
He viittasivat betonikuutioihin, jotka kaupunki asetti -
pikaraitiotie- ja linja-autopysäkkien ympärille viimeaikaisten iskujen takia.
Iskuissa palestiinalaiset ajoivat päin jalankulkijoita, joista neljä kuoli.
Tilanne ei voi jatkua.
Se, että hallitus laittoi sementti- kuutioita juna-asemille, ei auta.
Meidän ei pitäisi piileksiä. Meidän pitäisi näyttää, -
että tämä on meidän maamme eikä meidän tarvitse piileksiä.
Pääministeri Netanjahu haastoi Israelin arabeja, -
jotka osoittavat mieltä Israelia vastaan, -
muuttamaan palestiinalaishallinnon alle Länsirannalle tai Gazaan.
Useissa Israelin arabiyhteisöissä on noussut kivitysmellakoita, -
sen jälkeen kun poliisi ampui Khayr al-Din al-Hamdanin.
Kaikille niille, jotka osoittavat mieltä ja huutavat Israelin tuomiota -
ja tukea palestiinalaisvaltiolle, sanon vain yhden yksinkertaisen asian: -
voitte muuttaa palestiinalaishallintoon tai Gazaan.
Lupaan, ettei Israelin valtio estä teitä.
Netanjahu vakuutti israelilaisille, että hallitus jatkaa taistelua -
terrorismia vastaan ja turvaa juutalaisvaltion tulevaisuuden.
Meidän vastaisella terrorismilla ei ole rajoja. Se tähtää koko maahan -
yksinkertaisesta syystä: hyökkääjät eli terroristit ja lietsojat, -
tahtovat karkottaa meidät sieltä, missä olemmekin.
Heidän mielestään meidän ei tarvitse olla Jerusalemissa, Tel Avivissa -
eikä missään muuallakaan. Lupaan, etteivät he onnistu.
Jatkamme terrorisminvastaista taistelua, jota olemme tehneet -
Israelin valtion perustamisesta asti. Kukistamme sen yhdessä.
Taistelemme palestiinalaishallinnon ja ääri-islamilaisten lietsontaa vastaan.
Toimimme päättäväisesti Israelin tuhoa vaativia mellakoijia vastaan.
Israelin ja palestiinalaisten rauhan- neuvottelut kariutuivat huhtikuussa.
Palestiinalaiset tahtovat oman valtion Länsirannasta, -
Gazasta ja Itä-Jerusalemista rauhansopimuksen myötä.
Heitä suututtaa se, että Israel raken- taa juutalaisasutuksia näille alueille.
Israel taas on raivoissaan siitä, -
että Hamas on otettu mukaan palestiinalaishallitukseen.
Se on terroristijärjestö, joka vaatii Israelin tuhoa.
YK:n pääsihteeri Ban Ki-moon nimesi hollantilaiskenraalin johtamaan -
selvitystä iskuista YK:n rakennuksiin Israelin ja Hamasin sodassa Gazassa.
Ryhmä tutkii myös, käyttivätkö pales- tiinalaiset YK:n tiloja asevarastoina.
YK:n tiedottaja Farhan Haq sanoi, että kyseessä on -
YK:n päämajojen tutkimuslautakunnan sisäinen ja itsenäinen tutkimus -
tietyistä tapahtumista Gazassa 8.7.―26.8. väliseltä ajalta.
Pääsihteeri on perustanut -
YK:n päämajojen tutkimuslautakunnan sisäisen ja itsenäisen tutkimuksen -
tietyistä tapahtumista Gazassa 8.7.―26.8. väliseltä ajalta.
Lautakuntaa johtaa Patrick Cammaert Hollannista.
Siihen kuuluvat myös Maria Vicien-Milburn Argentiinasta, -
Lee O'Brien USA:sta, Pierre Lemelin Kanadasta -
ja K.C. Reddy Intiasta.
Ryhmä arvioi ja tutkii tapauksia, joissa ihmisiä kuoli tai loukkaantui -
YK:n rakennuksissa tai joissa ne vahingoittuivat.
Lautakunta tutkii myös tapauksia, joissa YK:n tiloista löydettiin aseita.
Pääsihteeri odottaa kaikilta osapuolilta yhteistyötä lautakunnan kanssa.
Gazan sodassa, joka tunnetaan myös Operaatio Suojakalliona, -
löydettiin joistakin YK-tiloista pales- tiinalaisten pitkänmatkan raketteja, -
joita ammuttiin kohti juutalaisvaltion asuttuja alueita.
Israelin armeija avasi syyskuussa viisi rikostutkimusta Gazan sodasta.
Tutkittavana ovat myös iskut, joissa neljä palestiinalaislasta -
surmattiin rannalla ja 17 ihmistä YK:n koulussa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen